হিমন্ত বিশ্ব শৰ্মা। ফাইল ছবি।
চাহ বাগিচাৰ অধীনৰ পথসমূহো ৰাজ্য চৰকাৰৰ গড়কাপ্তানী বিভাগে নিৰ্মাণৰ দায়িত্ব ল'ব। বাগিচাবিলাকৰ অৱস্থা বৰ্তমান সিমান ভাল নহয় বাবে ৰাজ্য চৰকাৰে গ্ৰহণ কৰিছে এই অভিলাষী আঁচনি। গড়কাপ্তানী বিভাগৰ মন্ত্ৰী ড০ হিমন্ত বিশ্ব শৰ্মাই আজি এই সিদ্ধান্তৰ কথা ঘোষনা কৰিছে।
সোমবাৰে দিচপুৰৰ গড়কাপ্তানী বিভাগৰ সন্মিলন আৰু প্ৰশিক্ষণ কেন্দ্ৰত অনুষ্ঠিত বিভাগীয় মন্ত্ৰী আৰু বিষয়াসকলৰ সৈতে বিজেপি বিধায়কসকলৰ গড়কাপ্তানী বিভাগৰ পৰ্যালোচনা বৈঠকৰ পাছত সাংবাদিকৰ আগত এই কথা প্ৰকাশ কৰে মন্ত্ৰী ড০ হিমন্ত বিশ্ব শৰ্মাই।
তেওঁ লগতে বহুকেইখন বাগিচাৰ কৰ্তৃপক্ষৰ পৰা বৰ্তমানলৈ আপত্তিহীনতাৰ প্ৰমাণপত্ৰ (NOC) লাভ কৰা নাই বুলি জানিবলৈ দি এন অ' চি দিলেই বাগিচাখনে ১ কোটিৰ অনুদান পাব বুলি কয়।
উল্লেখ্য যে, পূৰ্বে বাগিচাৰ অন্তৰ্গত পথ নিৰ্মাণৰ দায়িত্ব বাগিচা কৰ্তৃপক্ষৰ হাতত ন্যস্ত আছিল। এতিয়া গড়কাপ্তানী বিভাগক বাগিচাৰ অধীনৰ পথ নিৰ্মাণ কৰাৰ এই সিদ্ধান্ত ৰাজ্য চৰকাৰে প্ৰথমবাৰৰ বাবে গ্ৰহণ কৰিছে।
দাসে লগতে চৰকাৰৰ এনেধৰণৰ পদক্ষেপে বাগিচাসমূহৰ অৱস্থা উন্নত পথলৈ আনিব বুলিও আশা ব্যাক্ত কৰে।
শইকীয়াই ইয়াৰ উপৰি বিজেপি চৰকাৰে ইয়াৰ পূৰ্বে চমক সৃষ্টিৰ কাৰণে বাগিচাৰ শ্ৰমিকক বেংক একাউণ্ট খোলোৱা আৰু চৰ্দাৰসকলক ম'বাইল ফ'ন দি প্ৰলোভিত কৰা চেষ্টা কৰা বুলিও মন্তব্য কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
